*****

ΚΑΝΟΝΙΣΜΟΣ (ΕΟΚ) αριθ. 3204/83 ΤΗΣ ΕΠΙΤΡΟΠΗΣ

της 14ης Νοεμβρίου 1983

που τροποποιεί το παράρτημα ΙΙΙ του κανονισμού (ΕΟΚ) αριθ. 2967/76 του Συμβουλίου περί καθορισμού κοινών κανόνων για την περιεκτικότητα σε ύδωρ των κατεψυγμένων και υπερκατεψυγμένων αλεκτόρων, ορνίθων και ορνιθίων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (1), όπως τροποποιήθηκε τελευταία από την πράξη προσχωρήσεως της Ελλάδας (2),

τον κανονισμό (ΕΟΚ) αριθ. 2967/76 του Συμβουλίου της 23ης Νοεμβρίου 1976 περί καθορισμού των κοινών κανόνων για την περιεκτικότητα σε ύδωρ των κατεψυγμένων και υπερκατεψυγμένων αλεκτόρων, ορνίθων και ορνιθίων (3), όπως τροποποιήθηκε τελευταία από τον κανονισμό (ΕΟΚ) αριθ. 2835/80 (4), και ιδίως το άρθρο 7 περίπτωση α),

Εκτιμώντας:

ότι πρέπει να προσαρμοστούν ορισμένες από τις τεχνικές διατάξεις του παραρτήματος ΙΙΙ του κανονισμού (ΕΟΚ) αριθ. 2967/76, ώστε να συμβαδίζουν με την πρόοδο που σημειώθηκε στην τελειοποίηση των μεθόδων ανίχνευσης και ανάλυσης και για να διευκολυνθούν οι εργασίες των οργανισμών που είναι υπεύθυνοι για τον έλεγχο·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙΙ του κανονισμού (ΕΟΚ) αριθ. 2967/76 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Νοεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 282 της 1. 11. 1975, σ. 77.

(2) ΕΕ αριθ. L 291 της 19. 11. 1979, σ. 17.

(3) ΕΕ αριθ. L 339 της 8. 12. 1976, σ. 1.

(4) ΕΕ αριθ. L 292 της 1. 11. 1980, σ. 75.

ΠΑΡΑΡΤΗΜΑ

«ΠΑΡΑΡΤΗΜΑ ΙΙΙ

ΠΡΟΣΔΙΟΡΙΣΜΟΣ ΤΗΣ ΟΛΙΚΗΣ ΠΕΡΙΕΚΤΙΚΟΤΗΤΟΣ ΣΕ ΝΕΡΟ ΤΩΝ ΑΛΕΚΤΟΡΩΝ, ΟΡΝΙΘΩΝ ΚΑΙ ΟΡΙΝΙΘΙΩΝ

1. Αντικείμενο και πεδίο εφαρμογής

Η μέθοδος αυτή χρησιμοποιείται για τον προσδιορισμό της ολικής περιεκτικότητος σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων. Περιλαμβάνει τον προσδιορισμό της περιεκτικότητος σε νερό και σε πρωτεΐνες δειγμάτων που προέρχονται από ομοιογενοποιημένα σφάγια των πουλερικών αυτών. Η κατ' αυτόν τον τρόπο προσδιοριζομένη ολική περιεκτικότητα σε νερό συγκρίνεται με την οριακή τιμή που υπολογίζεται βάσει των τύπων που αναγράφονται στο σημείο 6.4, με σκοπό να προσδιορισθεί αν η απορρόφηση νερού κατά τη διάρκεια της επεξεργασίας υπήρξε ή όχι υπερβολική. Η μέθοδος αυτή εφαρμόζεται επίσης στα πουλερικά που έχουν υποστεί επίδραση πολυφωσφορικών ή άλλων ουσιών, οι οποίες έχουν σαν αποτέλεσμα την αύξηση της κατακρατήσεως νερού. Αν ο διενεργών την ανάλυση υποπτευθεί την παρουσία οιασδήποτε ουσίας ικανής να επηρεάσει τον προσδιορισμό, εναπόκειται σ' αυτόν να λάβει όλες τις επιβαλλόμενες προφυλάξεις.

2. Ορισμός

"Σφάγιο": το σφάγιο πουλερικού με οστά και χόνδρους και τα βρώσιμα παραπροϊόντα αυτού, τα οποία ενδεχομένως προστίθενται.

"Παραπροϊόντα": καρδιά, συκώτι, στομάχι και λαιμός.

3. Αρχή

Η περιεκτικότητα σε νερό και πρωτεΐνες προσδιορίζεται σύμφωνα με τις μεθόδους που περιγράφονται στις προδιαγραφές ISO (International Organization for Standardization) ή σύμφωνα με άλλες μεθόδους αναλύσεως αναγνωρισμένες από το Συμβούλιο.

Το ανώτατο όριο της ολικής περιεκτικότητος του σφαγίου σε νερό προσδιορίζεται με βάση την περιεκτικότητα του σφαγίου σε πρωτεΐνες που είναι δυνατό να συνδέεται με τη φυσιολογική περιεκτικότητα σε νερό.

4. Συσκευές και αντιδραστήρια

4.1. Ζυγός για τη ζύγιση των σφαγίων και της συσκευασίας τους, ακριβείας τουλάχιστον 1 γραμμαρίου.

4.2. Πέλεκυς τεμαχισμού ή πριόνι κρέατος για τον τεμαχισμό του σφαγίου σε τεμάχια καταλλήλου μεγέθους για την τροφοδοσία της μηχανής κοπής κιμά.

4.3. Μηχανή κοπής κιμά και αναμείκτης μεγάλης δυναμικότητος ινανός για την ομοιογενοποίηση ολοκλήρων τεμαχίων κατεψυγμένων ή υπερκατεψυγμένων πουλερικών.

Σημείωση: Δεν συνιστάται ορισμένος τύπος μηχανής κοπής κιμά. Θα πρέπει όμως να είναι επαρκώς ισχυρή για την κοπή σε κιμά του κατεψυγμένου ή υπερκατεψυγμένου κρέατος και των οστών, ώστε να λαμβάνονται ομοιογενή δείγματα, αντίστοιχα με εκείνα που θα λαμβάνονταν με τη βοήθεια μηχανής κοπής κιμά εφοδιασμένης με δίσκο φέροντα οπές διαμέτρου 4 χιλιοστομέτρων.

4.4. Για τον προσδιορισμό της περιεκτικότητος σε νερό που πραγματοποιείται σύμφωνα με την προδιαγραφή ISO 1442, η συσκευή που καθορίζεται επακριβώς από τη μέθοδο αυτή.

4.5. Για τον προσδιορισμό της περιεκτικότητος σε πρωτεΐνες σύμφωνα με την προδιαγραή ISO 937, η συσκευή που καθορίζεται επακριβώς από τη μέθοδο αυτή.

5. Διαδικασία

5.1. Λαμβάνονται στην τύχη επτά σφάγια από την ποσότητα των πουλερικών που έχει υποβληθεί σε έλεγχο και διατηρούνται σε κατάψυξη περιμένοντας την έναρξη της αναλύσεως που αναφέρεται στα σημεία 5.2 έως 5.6.

Είναι δυνατόν να γίνει κατόπιν είτε ανάλυση καθενός από τα επτά σφάγια ξεχωριστά, είτε ανάλυση ενός δείγματος που αποτελείται από επτά σφάγια.

5.2. Διενεργείται κατόπιν η προπαρασκευή μέσα στην ώρα που ακολουθεί αφού αποσυρθούν τα σφάγια από τον καταψύκτη.

5.3. α) Ζυγίζεται κάθε σφάγιο και αφαιρείται το περιτύλιγμά του. Μετά τον τεμαχισμό του σε μικρά κομμάτια αφαιρούνται όσο το δυνατόν καλύτερα τα υλικά συσκευασίας που περιβάλλουν τα παραπροϊόντα. Προσδιορίζεται το συνολικό βάρος του σφάγιου με τη συμπερίληψη των παραπροϊόντων και του πάγου του σφαγίου, χωρίς το βάρος του υλικού συσκευασίας που έχει αφαιρεθεί, στρογγυλεμένο σε γραμμάρια για να ληφθεί η τιμή P1.

β) Σε περίπτωση αναλύσεως ενός σύνθετου δείγματος καθορίζεται το συνολικό βάρος των επτά σφαγίων, που έχουν προετοιμαστεί σύμφωνα με το σημείο 5.3 α), για να ληφθεί η τιμή P7. 5.4. α) Ολόκληρο το σφάγιο του οποίου το βάρος δίνει την τιμή Ρ1 κόβεται σε μηχανή κοπής, όπως καθορίζεται στο σημείο 4.3 (και, αν είναι αναγκαίο, αναμειγνύεται με τη βοήθεια μηχανής αναμείξεως) για να ληφθεί προϊόν ομοιογενές από το οποίο μπορεί να ληφθεί αντιπροσωπευτικό δείγμα κάθε σφαγίου. Τα επτά δείγματα αναλύονται όπως περιγράφεται στα σημεία 5.5 και 5.6.

β) Σε περίπτωση αναλύσεως ενός σύνθετου δείγματος, κόβεται σε μηχανή κοπής το σύνολο των επτά σφαγίων το βάρος των οποίων δίνει την τιμή P7, όπως καθορίζεται στο σημείο 4.3 (και, αν είναι αναγκαίο, αναμειγνύεται με τη βοήθεια μηχανής αναμείξεως) για να ληφθεί προϊόν ομοιογενές από το οποίο μπορούν να ληφθούν δύο δείγματα αντιπροσωπευτικά των επτά σφαγίων. Τα δύο δείγματα αναλύονται όπως περιγράφεται στα σημεία 5.5 και 5.6.

5.5. Λαμβάνεται δείγμα του ομοιογενοποιηθέντος σφαγίου και χρησιμοποιείται αμέσως για τον προσδιορισμό της περιεκτικότητάς του σε νερό σύμφωνα με τη μέθοδο ISO 1442 για να ληφθεί η περιεκτικότητα σε νερό, η οποία παρίσταται με «α %».

5.6. Δείγμα του σφαγίου λαμβάνεται επίσης και χρησιμοποιείται αμέσως για τον προσδιορισμό της περιεκτικότητας σε άζωτο σύμφωνα με τη μέθοδο ISO 937. Η περιεκτικότητα αυτή σε άζωτο μετατρέπεται σε περιεκτικότητα σε ακατέργαστες πρωτεΐνες «β %», πολλαπλασιάζοντάς την με τον συντελεστή 6,25.

6. Υπολογισμός των αποτελεσμάτων

6.1. α) Το βάρος του νερού που περιέχει κάθε σφάγιο (W) λαμβάνεται από τον τύπο αP1/100, και το βάρος των πρωτεϊνών (RP ) από τον τύπο βΡ1/100, εκφρασμένα σε γραμμάρια. Καθορίζεται το σύνολο του βάρους του νερού (W7) και του βάρους των πρωτεϊνών ( RP7) των επτά σφαγίων που έχουν υποστεί ανάλυση.

β) Σε περίπτωση αναλύσεως ενός σύνθετου δείγματος καθορίζεται η μέση περιεκτικότητα σε νερό (α %) και πρωτεΐνες (β %) των δύο δειγμάτων που έχουν υποστεί ανάλυση. Το βάρος του νερού (W7) των επτά σφαγίων λαμβάνεται από τον τύπο ± αP7/100, και το βάρος των πρωτεϊνων (RP7) από τον τύπο ± βP7/100, εκφρασμένα σε γραμμάρια.

6.2. Καθορίζεται το μέσο βάρος σε νερό (WA) και σε πρωτεΐνες ( RPA) διαιρώντας το W7 και το RP7 δια του επτά.

6.3. Η θεωρητική περιεκτικότητα σε φυσιολογικό νερό που προσδιορίζεται από τη μέθοδο αυτή, δύναται να υπολογισθεί εφαρμόζοντας τους ακόλουθους τύπους:

Ορνίθια: 3,31 x RPA + 42

Αλέκτορες και όρνιθες: 3,24 x RPA - 13

6.4. α) Αν υποτεθεί ότι το τεχνικά αναπόφευκτο κατώτατο όριο του απορροφηθέντος νερού κατά τη διάρκεια της επεξεργασίας αντιστοιχεί σε 7,4 % (1), τότε τα ανώτατα επιτρεπτά όρια της ολικής περιεκτικότητος σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή (συμπεριλαμβανομένου του διαστήματος εμπιστοσύνης), λαμβάνονται εφαρμόζοντας τους ακόλουθους τύπους:

Ορνίθια: WG = 3,82 x RPA + 59

Αλέκτορες και όρνιθες: WG = 3,78 x RPA + 33

β) Για τους αλέκτορες, τις όρνιθες και τα ορνίθια που φέρουν την ένδειξη "πουλερικά προψυχθέντα εν ξηρώ", τα ανώτατα επιτρεπτά όρια της συνολικής περιεκτικότητας σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή, λαμβάνονται εφαρμόζοντας τους ακόλουθους τύπους (συμπεριλαμβανομένου του διαστήματος εμπιστοσύνης και υποθέτοντας ότι το τεχνικά αναπόφευκτο ελάχιστο του νερού που απορροφήθηκε κατά τη διάρκεια της επεξεργασίας αντιστοιχεί σε 2,9 % (1)):

Ορνίθια: WG = 3,54 x RPA + 56

Αλέκτορες και όρνιθες: WG = 3,50 x RPA + 25

6.5. Αν η μέση περιεκτικότητα σε νερό (WA) των επτά σφαγίων, όπως προσδιορίζεται σύμφωνα με το σημείο 6.2, δεν υπερβαίνει τα όρια που προβλέπονται στο σημείο 6.4 (WG), η ποσότητα των πουλερικών που υπόκειται στον έλεγχο θεωρείται ότι ικανοποιεί τις απαιτήσεις του ελέγχου.

(1) Σχετικά με το σφάγιο συμπεριλαμβανομένου του νερού εξωγενούς προελεύσεως.»